มีโรคประจำตัวเป็นความดันโลหิตสูง/ตับแข็งจากไวรัสซี/มีซีสต์ที่ไตประมาณ๓-๔มม. ไวรัสซีหายแล้วเมื่อ๓๐สค.๖๒ ช่วงนั้นมีอาการอึดอัดหน้าเหนือราวนมขึ้นไปเวลามีอาการเป็นมาที่ด้านขวาร้าวข้ึนคอด้านขวา ตรวจคลื่นไฟฟ้าหัวใจแล้ว๒-๓ครั้ง ขึ้นสายพานแล้ว ๑ คร้ังแจ้งปกติพบตับทุกๆ๓เดือน วันนี้เลยมึนๆ ตึงคอบ่าไหล่ด้านขวาและอาการมึนๆหัว ตาขวาฝ้านิดหน่อยไม่สบายตัว
สวัสดีค่ะ อาการอึดอัดเหนือร้าวนมด้านขวาอาจจะเกิดจาก กล้ามเนื้อหรือกระดูกอ่อนบริเวณอักเสบ กรดไหลย้อนซึ่งทำให้มีแสบร้อนกลางอกและจุกขึ้นมาถึงบริเวณคอได้ เยื่อหุ้มปอดอักเสบ อาจมีอาการเจ็บหน้าอกสัมพันธ์กับการหายใจโดยที่ถ้าปวดมากที่ข้างขวา ร่วมกับเคยตรวจคลื่นไฟฟ้าหัวใจ วิ่งสายพานแล้วผลเป็นปกติ ก็จะนึกถึงโรคในกลุ่มโรคหัวใจน้อยยิ่งถ้าตึงร้าวมาบ่าด้วย อาจจะนึกถึงโรคกลุ่มกล้ามเนื้อมากที่สุดเบื้องต้นพักการใช้งานบริเวณที่เป็น ฝึกการออกกำลังกายแบบยืดเหยียดกล้ามเนื้อ รับประทานยาแก้ปวดเพื่อบรรเทาอาการถ้าอาการเป็นมากขึ้นเรื่อยๆ ปวดร้าวไปกราม หรือปวดมาที่ข้างซ้ายเหมือนมีของหนักมาทับ ใจสั่น เหนื่อย ให้รีบไปพบแพทย์